ODE TIL VIRUSET – DEL 6

Skrevet av Torbjørn Sakseide, 8/9 april 2020

Jeg gjør spesielt oppmerksom på at dette er en blanding av filosofi og satire

Det er på tide å kvitte seg med tungsinnet, en tur i hagen gjør godt

Der spirer liljer og tulipaner er i knopp, naturen blir fargerik og ikke lenger preget av fargen grått

Det er vår nå, det blir lysere tider og det blir også sinnet

Selv om vi gjennom maratonsendinger på NRK om viruset daglig blir minnet

Jeg på påskekrimmen titter

Her jeg trygt i TV-stuen sitter

En hjemmelaget reinsdyrgryte gjør godt i magen

Ingen bekymringer etter en nydelig dag i hagen

Det er påske nå, etter vårsolvervet ved den første fulle måne

Den er nydelig fullmånen å se på her i sør, corona kalles kransen

Jeg ser på den, jeg ber om at noe eller noe menneskeheten fra pandemien vil skåne

Mange tror på det overjordiske, men neida, jeg vil ikke invitere dere inn på denne for mange overtroiske sansen

Det er 80 år siden tragedien rammet Norge og det tok fem lange år før den forsvant

Sammen stod folket, skulder til skulder, de holdt sammen og over Hitler til slutt de vant

Nå har en ny tragedie rammet oss

Og det er viktig at vi samlet mot den sloss

Jeg er overraskende nok ganske sikker på at våre politikere gjør mye riktig i disse vanskelige tider

Det viser seg at kommunikasjon og samarbeid er viktigere enn å hele tiden fremheve sine partipolitiske og idealistiske sider

Det er godt å se når i motsetning jeg på CNN på sine sider kikker

Når idioten, dusten, gærningen Trump gang på gang klikker

Jeg lever, tross alt, i et velfungerende demokrati hvor folket har respekt for hverandre

Men finværet har fjernet vettet til mange når oslofolket i Nord- og Østmarka i kø vil vandre

Vel, la idiotene i marka være i fred, en tur i hagen min gjør meg godt

Der spirer påskeliljene og tulipanene er i knopp, naturen blir fargerik og flott

Det er vår nå, det blir lysere tider og det blir også sinnet

Selv om vi om viruset daglig blir minnet

Uansett, se fremover folkens, vi går tross alt mot lysere tider.

Fortsatt God påske til alle lesere av mine oder.

